section_heading: Životopis
paragraph_text: Jackie Aprile, Jr. rođen je u elitnoj mafijaškoj obitelji Sjevernog Jerseyja. Njegov otac, Jackie Aprile, Sr., bio je izvršni šef zločinačke obitelji DiMeo, dok je njegov stric Richie bio kapetan pod Ercolijem "Eckleyjem" DiMeom, a kasnije pod Tonyjem Sopranom. Međutim, unatoč svojem nasljeđu, sami Jackie, Jr. bio je udaljen od obiteljskog posla od strane svoga oca, a kad se počeo zanimati za nj, pokazao se nedorastao. Kriminalom se počeo baviti nakon očeve smrti, točnije nakon stričeva izlaska iz zatvora. Unatoč pokušajima da uspije na Rutgersu, okrenuo se životu kriminala te počeo pomagati svojem stricu.